ইসলামি আইনে তালাক ও বিয়েকে সমান গুরুত্ব দেয়া হয়েছে। বিয়ে একটি পারিবারিক বন্ধন। দুইজন নারী ও পুরুষের মধ্যে দাম্পত্য সম্পর্ক এবং প্রণয়ের বৈধ আইনি চুক্তি ও তার স্বীকারোক্তি। এই বন্ধনের মাধ্যমে দুই হাত এক করে নেয়া হয় সারা জীবন একসঙ্গে চলার পণ। কিন্তু সব সময় এই পথচলা মসৃণ হয় না। অনেক ক্ষেত্রেই দুজনের সম্পর্ক এমন এক অবস্থায় এসে দাঁড়ায় যাতে বিচ্ছেদই হয়ে ওঠে একমাত্র সমাধান। প্রত্যেক নারী ও পুরুষের বিয়ে করার যেমন অধিকার রয়েছে, তেমনি তালাক দেয়ারও অধিকার রয়েছে।